b"\n_START_ARTICLE_\nCasa de la Vila de Riba-roja d'Ebre\n_START_SECTION_\nDescripci\xc3\xb3\n_START_PARAGRAPH_\n\xc3\x89s un gran edifici a\xc3\xafllat de planta quadrangular que est\xc3\xa0 compost per quatre crugies. Consta de planta baixa i dos pisos i t\xc3\xa9 la coberta plana. El frontis es compon sim\xc3\xa8tricament segons quatre eixos, definits per obertures d'arc rebaixat, que a la planta baixa s\xc3\xb3n biforades. L'acc\xc3\xa9s principal es fa per un gran portal emmarcat amb pedra, sobre el qual hi ha un finestral amb sortida a un balc\xc3\xb3 de baranes forjades. La resta de finestrals del primer pis estan acabats amb balustrada. Remata l'edifici un capcer quadrangular i cer\xc3\xa0mic molt senzill, dins el qual hi un escut blasonat amb corona mural de vila._NEWLINE_La fa\xc3\xa7ana principal presenta carreus a la planta baixa i ma\xc3\xa7oneria als pisos superiors, amb una cornisa motllurada que defineix els nivells de forjat. La resta de fa\xc3\xa7anes estan arrebossades i pintades._NEWLINE_Va ser reformada durant pels volts del 1970."